Sundhedsminister Ellen Trane Nørby (V), giver apotekerne en stor del af ansvaret for, at fattige borgere må droppe eller udskyde købet af den medicin, lægen har ordineret.

»Mange ved ikke, at apotekerne har pligt til at tilbyde en økonomisk henstandsordning, hvis man har store udgifter til medicin«.

»Det bør apotekerne være langt bedre til at informere om og tilbyde, så det ikke er en skæv tilskudsstruktur, der afholder borgere fra at købe den medicin, de har behov for«, siger ministeren i en skriftlig kommentar.